Castles Crumbling

"Castles Crumbling" (בעברית: "טִירוֹת מִתְפּוֹרְרוֹת") הוא שיר שהוקלט על ידי הזמרת-יוצרת האמריקאית טיילור סוויפט והזמרת האמריקאית היילי ויליאמס. הוא יצא לאור ב-7 ביולי 2023, עם פרסומו של אלבום ההוצאה החוזרת השלישי של סוויפט Speak Now (Taylor's Version) (2023), בהוצאת חברת התקליטים ריפבליק רקורדס. במקור, סוויפט כתבה את השיר בסביבות 2010 עבור אלבום האולפן השלישי שלה Speak Now אך זה נגנז ולא פורסם מתוכו קטע מוזיקלי או לירי. את ההפקה הסופית ביצעה סוויפט לצד ג'ק אנטונוף. השיר נכתב על ידי טיילור סוויפט והופק על ידה לצד ג'ק אנטונוף. היא כתבה והקליטה אותו לבדה עבור אלבום האולפן השלישי שלה Speak Now אך זה לבסוף נגנז ולא פורסם מתוכו קטע מוזיקלי או לירי. מאז, היה השיר ידוע בקרב מעריציה של הזמרת ובשנת 2023 זו פרסמה באופן רשמי כי העמיתה שלה היילי ויליאמס השתתפה בהקלטותיו, כחלק מאלבום ההוצאה המחודשת השלישי שלה, Speak Now (Taylor's Version). ביוני 2023, מעריציה של סוויפט העניקו לוויליאמס צמיד שנוצר בהשראת Speak Now, עובדה שלפיה זו הצהירה שזה ”מגיע בזמן מאוד מעניין”. תגובתה הובילה להשערות כי תשתתף באלבום ההוצאה המחודשת המיוחל, דבר שאושר בהמשך בידי סוויפט עצמה בעת פרסום רשימת הרצועות של האלבום. בעת ההכרזה, ציינה סוויפט שהלהקה של ויליאמס, פאראמור, השפיעה עליה רבות בעת שכתבה והקליטה את Speak Now. אף על פי ש-"Castles Crumbling" נחשב לשיתוף הפעולה הראשון שלהן, ויליאמס התארחה במהלך סיבוב ההופעות השני של סוויפט, "Speak Now World Tour" שאירע בשנת 2011, והשתתפה בווידאו קליפ לסינגל שלה מ-2015, "Bad Blood". בנוסף לכך, ויליאמס הייתה ההשראה מאחורי השיר "Speak Now" לפי מספר כתבי עת ומגזינים שונים. לבסוף, יומיים לפני יציאת השיר, סוויפט חשפה בטוויטר שפאראמור תהיה למופע חימום במספר הופעות שהתקיימו במסגרת סיבוב ההופעות השישי שלה, "The Eras Tour" שאירע בין 2023 ל-2024. בעת בה פורסם השיר, פרסמה ויליאמס ברשתות החברתיות שלה מספר התייחסויות אודותיו. "Castles Crumbling" נכתב בסולם של סול מז'ור, עם קצב של 148 פעימות בדקה. אורכו חמש דקות ושש שניות והוא מדורג בעוצמת 57 בסולם 100 מבחינה האנרגיה הקולית בו. לפי האתר Tunebat שילוב הקולות של סוויפט ביחד עם ויליאמס ”נשמע טוב, כי יש להם מקצבים דומים, ערכים מוזיקליים דומים וצמודים וסגנונות המשלימים זה את זה”. במגזין Glamour נכתב שהוא עוסק בהתמודדות עם "עין הציבור" כמו גם במחיר של פרסום ותהילה. בכתבה שפורסמה אודות השיר, ציינו את השורות "פעם, הייתה לי אימפריה, בתור הזהב / הייתי במעמד גבוה, פעם הייתי גדולה / הם היו מהללים אותי כשראו את פניי / עכשיו, אני חוששת שחסדיי נמוגו" וציינו שהן משקפות רגשות טיילור מתקופת הזמן. תחילה, צוינה שנת 2010 בה חיי הזוגיות שלה היו לעיתים קרובות נושא שדובר בעיתונות הצהובה. בנוסף, היה עיסוק במעבר החד מיצירת מוזיקת קאנטרי לטובת מוזיקת פופ. בהמשך, הוסבר הדבר בשורות: "פעם הייתי התקווה הגדולה לשושלת / המונים היו תלויים במילים שלי והם בטחו בי / האמונה שלהם הייתה חזקה, אבל הרחקתי לכת / שמרתי את הטינה הזו עד שהיא קרעה אותי לגזרים". אלה עוסקות בהיותה חלק מהאמנים שהצליחו להביא את מוזיקת הקאנטרי למיינסטרים בעשור הראשון של המאה ה-21 וכן הלאה, דבר שהיה לנטל עבורה. ויליאמס התראיינה והצהירה אודות שיתוף הפעולה עם סוויפט כי: [העבודה עם טיילור] הייתה ממש מיוחדת כי אנחנו מכירות זו את זו הרבה זמן בשלבים שונים של חיינו. התחברנו בהתחלה כשפאראמור רק התחילה לפרוץ ולהפוך ללהקה פופולרית, והיא כבר הצליחה בקאנטרי [במוזיקה] אך היא די התקרבה לרגע השיא שלה, וזה היה מאוד מרגש. הייתי אסירת תודה להכיר מישהי בגילי, שהייתה במצב דומה לשלי. ולאורך השנים, בין אם היינו בקשר עקבי ובין אם לא, פשוט תמיד הייתי אסירת תודה לדעת שאני לא לבד בזה. יש לה כל כך הרבה חוויות שאני אפילו לא יכולה להבין. הבנו שזו הזדמנות לשתינו. כאילו, איך בעצם אנחנו מנצלות את זה בצורה הטובה ביותר שאנחנו יכולות? כיצד אנו חולקות את ההזדמנויות הללו עם האנשים הנכונים? כיצד אנו חוות זאת ומודעות לכך שזה נכון? ואני באמת מסתכלת עליה בגלל זה. אבל מבחינת "Castles Crumbling", שמעתי את השיר והופתעתי מאוד מהסיפור שבו, וזה לא מפתיע כי זה שיר של טיילור סוויפט, אבל הוא עוסק בחוויה שחלקנו שתינו כשגדלנו לעיני הציבור ואני פשוט מרגישה שזה כבוד גדול לשיר על התחושה הזו. וכן, אני פשוט ממש אוהבת את זה. אני אוהבת את זה. אני לא מאמינה שאני חייבת להיות חלק מזה. — ויליאמס באומרה על "Castles Crumbling", בריאיון ל-Coup de Main באתר BuzzFeed סקרו "Castles Crumbling" ודלו ציוץ מהטוויטר בו צוינה האפשרות שהשורה "הם נהגו להלל את השם שלי עכשיו הם צועקים שהם שונאים אותי" מתייחסת לתקרית של סוויפט וקניה וסט שהפך לאחד מהאירועים הבולטים ביותר בתולדות הטקס ולאבן דרך בקריירה שלה ככלל. במהלך התקרית זו עלתה לבמה לקבל את פרס הקליפ הנשי של השנה. בעת נאומה, וסט התפרץ לבמה, חטף מידה את המיקרופון ואמר: "טיילור, אני באמת שמח בשבילך ואני אתן לך לסיים אבל לפני זה ארצה לומר שלביונסה יש את אחד מהקליפים הטובים ביותר בכל הזמנים!". לאחר מכן, החזיר לסוויפט את המיקרפון וירד מהבמה. לעבר וסט נשמעו קולות בוז ולעג שסוויפט הסיקה שייתכן ומופנים אליה. השיר זכה לביקורות חיוביות מטעם מבקרי המוזיקה ברחבי העולם. בווראייטי כתבו ”הדואט עם ויליאמס, "Castles Crumbling", חודרני במיוחד, כקינה שבערך הייתה יכולה להיות לקוחה מ-Folklore או Evermore העדכניים יותר במקום אלבום שיצא עשור שלם לפני אלה”. בוושינגטון פוסט העירו ”ויליאמס וסוויפט היו חברות קרובות מאז שנות העשרה שלהן בנאשוויל. בדומה ל-"Nothing New", הדואט עם פיבי ברידג'רס מ-Red (Taylor's Version), המילים עוסקות בנושא נפוץ בעולמה של סוויפט – האופי החולף של התהילה והלחץ של להיות אהוב בעין הציבורית”. ברולינג סטון הדגישו את שילוב הקולות בין ויליאמס לסוויפט והעירו ”הנוכחות של ויליאמס הופכת את הדואט לזכור במיוחד, הקולות שלהן משתלבים בצורה נהדרת כשהן נאבקות בפחד שמא קריאות התהילה תהפוכנה לקריאות לעג”. במגזין בילבורד הפנו כלפי "Castles Crumbling" ביקורת מעורבת וציינו ”בסוף שנות ה-2000, בערך באותה העת שסוויפט הפכה לכוכבת בעולם הקאנטרי, הלהקה של היילי ויליאמס, פאראמור, הובילה בין סצנות הפופ-פאנק והאימו עם להיטים כמו "Misery Business" ו-"That's What You Get"; שתי האמניות ידועות בציבור כבר יותר מעשור, ושתיהן נאלצו להגיב לתגובות נגד שונות שהן סימפטום טבעי לכוכבות על. כתגובה על בריתות מתמוטטות והתנהגות לא רציונלית, "Castles Crumbling" נותר מעורפל אך נשמע נכון, כשההפקה שופעת קולות אתרים והשתיים שומרות על גישות אבלות כשהן בוחנות את ההריסות האישיות שלהן”. קליפ המילים הרשמי של "Castles Crumbling" פורסם ב-7 ביולי 2023 והועלה לערוץ היוטיוב הרשמי של טיילור סוויפט. זאת, לצד שאר הקליפים שפורסמו עבור כל רצועה ב-Speak Now (Taylor's Version). את קליפ המילים עיצבו בגוונים קודרים וקרים, בדומה לטקסט עליו הוא מתבסס כשיר. לאורכו של קליפ המילים, ניתן לראות את מילות השיר על גבי תמונה של טירה מפוררת (כשמו), בלב יער נטוש. נכון ליולי 2023 עומד מונה הצפיות של הקליפ על למעלה מחצי מיליון צפיות. סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. ""Castles Crumbling בוצע באצטדיון לוויס בסנטה קלרה ב-28 ביולי 2023 יחד עם השיר "Right Where You Left Me". הקרדיטים והצוות מותאמים מהערות האלבום של Speak Now (Taylor's Version). סרטון השיר "Castles Crumbling" באתר יוטיוב מעוצב "(Taylor's Version) (from the Vault)" שמה המלא של הרשימה: כל שיר 'From the Vault' לפי דירוג ב-Speak Now (Taylor's Version) של טיילור סוויפט: בחירות המבקרים. Red (Taylor’s Version) (+ A Message From Taylor) by Taylor Swift (באנגלית אמריקאית), 2021-11-12, נבדק ב-2021-11-18 Taylor Swift (Ft. Hayley Williams) – Castles Crumbling (Taylor’s Version) [From The Vault], נבדק ב-2023-07-07 Hayley Williams explains the emotional meaning behind Taylor Swift's Castles Crumbling lyrics, PopBuzz (באנגלית) Rania Aniftos, Taylor Swift’s ‘Speak Now (Taylor’s Version)’ Is Finally Here: Stream It Now, Billboard, ‏2023-07-07 (באנגלית אמריקאית) https://twitter.com/good4yuna/status/1664377725467934726/video/1, Twitter Tomás Mier, Taylor Swift Taps Fall Out Boy, Hayley Williams for 'Speak Now Taylor's Version', Rolling Stone, ‏2023-06-05 (באנגלית אמריקאית) Paramore, Genius (באנגלית) https://twitter.com/taylorswift13/status/1665767974857318401, Twitter Hayley Williams On Taylor Swift’s ‘Bad Blood’ Music Video | MTV News, נבדק ב-2023-07-07 Taylor Swift – Speak Now (Taylor's Version), נבדק ב-2023-07-07 Gil Kaufman, Taylor Swift Announces 14 More 2024 European Eras Tour Dates With Paramore, Billboard, ‏2023-07-05 (באנגלית אמריקאית) Greg Evans, Taylor Swift Adds Paramore To 2024 European Tour; Announces 14 Additional Shows, Deadline, ‏2023-07-05 (באנגלית אמריקאית) Castles Crumbling (feat. Hayley Williams) (Taylor’s Version) (From The Vault) Condé Nast, Taylor Swift’s new song ‘Castles Crumbling’ has a hidden message behind her lyrics, Glamour UK, ‏2023-07-07 (באנגלית בריטית) Shahlin Graves, Interview: Paramore's Hayley Williams on returning to New Zealand and Australia with their 'This Is Why' album tour., Coup De Main Magazine, ‏2023-07-05 (באנגלית) Constance Grady, How the Taylor Swift-Kanye West VMAs scandal became a perfect American morality tale, Vox, ‏2019-08-26 (באנגלית) Clarkisha Kent August 24, 2019 at 11:00 AM EDT, Revisiting that infamous 2009 Taylor Swift and Kanye West VMAs incident 10 years later, EW.com (באנגלית) Stephanie Soteriou, Taylor’s Swift’s 2010 Vault Track “Castles Crumbling” Appears To Be An Eerie Prediction Of Her 2016 Downfall, BuzzFeed News, ‏2023-07-07 (באנגלית) Chris Willman, Taylor Swift ‘Speak Now (Taylor’s Version)’ Vault Tracks Review: Key Co-Stars Include Hayley Williams, Fall Out Boy and… Grandmother Marjorie, Variety, ‏2023-07-07 (באנגלית אמריקאית) What to know about ‘Speak Now (Taylor’s Version)’ as it consumes the internet Mark Sutherland, Taylor Swift ‘Speak Now (Taylor’s Version)’ review: modern revamp of a classic, Rolling Stone UK, ‏2023-07-07 (באנגלית בריטית) Jason Lipshutz, Every ‘From The Vault’ Song Ranked on Taylor Swift’s ‘Speak Now (Taylor’s Version)’: Critic’s Picks, Billboard, ‏2023-07-07 (באנגלית אמריקאית) Castles Crumbling (Taylor’s Version) (From The Vault) (Lyric Video), נבדק ב-2023-07-07 Taylor Swift - YouTube, www.youtube.com Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Speak Now (Taylor's Version) (CD liner notes). Taylor Swift. Republic Records. 2023.